 Toddobaadka caalamiga ah ee hal-abuurka ganacsiga oo meel kala duwan oo 170 dal oo aduunka lagu qabtay ayey Hargeysa ku noqonaysaa 171 munaasibadan oo ka dhacday xarunta hayada Shaqodoon ee HarHub iyo Maansoor Hotel ee Hargeysa oo ay shirkada Dahabshiil qayb weyn ka ahayd, waxa masuuliyiintii ka hadlay ka mid ahaa Maxamed Xasan, Agaasimaha guud ee Hayadda Shaqodoon ayaa Dahabshiil uga mahadnaqay kaalinta ay ku lahaayeen qabsoonmida tartanka hal-abuurka ganacsiga iyo maalgalinta ay bixiyeen, Waxaannu uga mahadcelinaynaa Shirkadaha Dahashiil Group, gaar ahaa Bangiga Dahabshil bank oo si aad ah mar kasta wax uga taray mashruucyada dhalinta lagu maalgalinayo, waxaanay sidoo kale si fiican uga qayb qaateen hawshan intii aannu soo wadnay ee todobaadka ahayd ilaa dhamaadkeedii ayuu yidhi Maxamed Xasan. 